***Základná škola s materskou školou Štefana Moysesa***

***Školský poriadok***

**Banská Bystrica Školský rok 2017/2018**

**§ 1**

 Škola vo všeobecnosti je zložitý mechanizmus, ktorý pracuje podľa presných pravidiel. To platí aj pre našu školu. Všetky zásady školského poriadku slúžia na to, aby správanie sa a vystupovanie žiaka v škole i na verejnosti zodpovedalo pravidlám slušnosti, spoločenského správania, aby každý chránil zdravie svoje i svojich spolužiakov, aby sa nerušene vzdelával a aby užitočne a príjemne prežil roky povinnej školskej dochádzky.

 Všetky zásady tohto poriadku sú v súlade s božími zákonmi, ktoré sme ako kresťania povinní dodržiavať, a v súlade s Deklaráciou ľudských práv a Dohovoru o právach dieťaťa. Dodržiavanie vnútorného poriadku školy je základnou povinnosťou žiaka.

**§ 2**

**Organizácia vyučovacej a výchovnej činnosti**

**1. Organizácia vyučovania**

1. Budova školy je otvorená od 6. 45 do 7. 55. Mimo uvedeného času je automatické otváranie.
2. Vyučovanie sa riadi platným rozvrhom schváleným riaditeľom školy. Denné vyučovanie sa začína o 7. 55 hod. Žiak prichádza do školy načas, najneskôr o 7.45 hod. Vyučovanie sa začína a končí spoločnou modlitbou.
3. Pri vstupe pedagóga alebo inej dospelej osoby do triedy sa žiaci pozdravia postavením sa. Cez prestávky pozdravia katolíckym pozdravom ,,pochválený buď Ježiš Kristus“ alebo ,,dobrý deň“. Žiaci prejavujú svoju úctu vyučujúcim, zamestnancom školy a iným dospelým osobám okrem pozdravu aj prednosťou pri vstupe do dverí a pohybe na chodbách.
4. Počas vyučovania ani cez prestávky žiaci neopúšťajú budovu školy bez vedomia triedneho učiteľa.
5. Raz mesačne (v pôstnom a adventnom období častejšie) sa koná školská sv. omša o

  7. 30 hod. Treba mať na pamäti, že je to stretnutie s Ježišom, preto treba prichádzať včas.

**2. Vyučovacie hodiny a prestávky**

1. hodina 7. 55 – 8. 40

10 minút

2. hodina 8. 50 – 9. 35

15 minút

3. hodina 9. 50 – 10. 35

10 minút

4. hodina 10. 45 – 11. 30

10 minút

5. hodina 11. 40 – 12. 25

 10 minút

6. hodina 12. 35 – 13. 20

 30 minút

7. hodina 13. 50 – 14. 35

 5 minút

8. hodina 14. 40 – 15. 25

**3. Organizácia vyučovania telesnej výchovy a telesnej a športovej výchovy**

 **6. - 7. vyučovacia hodina**

 Obedná prestávka - od 12.25 - 12.55 hod.

 6. hodina - od 12.55 - 13.40 hod.

 7. hodina - od 13.40 - 14.25 hod.

 7**. - 8. vyučovacia hodina**

 Obedná prestávka - od 13.20 - 13.50 hod.

 7. hodina - od 13.50 - 14.35 hod.

 8. hodina - od 14.35 - 15.20 hod.

**4. Správanie sa žiakov**

a) Žiak prichádza čisto a hygienicky upravený (vylučuje sa: farbenie vlasov, makeup, lakovanie nechtov, neprimeraná dĺžka nechtov, piercing, tetovanie), v primeranom slušnom oblečení, bez výstredností v úprave vlasov (dlhé vlasy zopnuté tak, aby nezakrývali tvár a nepadali do očí), bez výstredností zovňajška a oblečenia (vylučujú sa odevy: s neprimerane veľkými výstrihmi, s tenkými ramienkami, odhaľujúce brušnú časť tela, chrbát, neprimerane krátke, priesvitné, s aplikáciami, ktoré sú proti spoločenskej etike), vrátane tričiek so symbolmi kostlivcov alebo extrémistických či vyzývavých symbolov, alebo ktorými môže za člena takejto skupiny byť považovaný. Pri pohybovej činnosti a na vyučovaní žiaci nesmú mať dlhé alebo rozpustené vlasy, ani žuvačku, alebo iné predmety, ktoré by mohli byť pri tejto činnosti nebezpečné. Na hodinách technickej a výtvarnej výchovy a pri laboratórnych prácach sa používa podľa pokynov učiteľa ochranný plášť.

b) Žiak po príchode sa prezuje a uloží topánky, v ktorých prišiel do poličky, vetrovku a iné veci na svoj háčik a žiak 2. stupňa do skrinky.

c) Prestávky sa využívajú na prípravu na nasledujúcu hodinu, na osobnú hygienu a na desiatu. Kvôli bezpečnosti sa nesmie naháňať po chodbách, bežať po schodišti, vykláňať sa z okien, búchať dverami. Prestávka po prvej vyučovacej hodine slúži na osobnú hygienu a prípravu na ďalšiu hodinu. Cez veľkú prestávku sa možno zdržiavať na chodbe. S jedlom a nápojmi nemožno chodiť po chodbe.

d) Papiere a odpadky patria do košov. Voľné rozhadzovanie po triede, po chodbách a v školskom areáli znečisťuje a tým znepríjemňuje pracovné prostredie.

e) Spory so spolužiakmi treba riešiť bez použitia fyzickej sily, nesmie sa tolerovať šikanovanie, ubližovanie a urážanie jeden druhého. Ak sa to vyskytne, treba na pomoc zavolať vyučujúceho. Následne problém riešiť na triednickej hodine.

f) Všetky činnosti po vyučovaní (príprava programov, násteniek, krúžky) môžu žiaci vykonávať len za prítomnosti triedneho učiteľa alebo iného pedagóga.

g) Prísne sa zakazuje :

* fajčiť v priestoroch školy, v školských zariadeniach, pri činnostiach organizovaných školou (výlety, exkurzie, lyžiarsky výcvik ...),
* prinášať, prechovávať a užívať alkoholické nápoje, cigarety, energetické nápoje, drogy a iné zdraviu škodlivé látky v škole, v jej okolí alebo na akciách organizovaných školou,
* prinášať do školy alebo na školské akcie časopisy, knihy a iné veci, ktoré sú v rozpore s katolíckou vierou a morálkou,
* propagovať všetko, čo je v rozpore s duchom a charakterom školy, zúčastňovať sa podujatí, ktoré poškodzujú duševné a telesné zdravie,
* manipulovať s elektrickými a plynovými zariadeniami a didaktickou technikou,
* počas vyučovania i cez prestávku používať mobilný telefón, elektronické hry, discmany, MP3,
* prinášať do školy predmety ohrozujúce zdravie alebo život (nože, zapalovače a pod.), predmety, ktoré na vyučovanie nepotrebuje, časopisy ohrozujúce mravný vývoj, Cenné predmety, peniaze, mobilné telefóny nosí na vlastnú zodpovednosť, škola neručí za ich stratu,
* nevykláňa sa z okien, nevyhadzuje z nich papiere a iné predmety, nepľuje, nesedí na okenných parapetoch,
* nemanipuluje s hasiacimi prístrojmi, elektrickými zariadeniami a spotrebičmi, vrátane dobíjania batérií,

**§ 3**

**Práva žiakov**

**Žiak má právo:**

* 1. zúčastniť sa celého vyučovacieho procesu bez rušivých vplyvov, v pokojnom prostredí dostať zrozumiteľný výklad učiva, klásť otázky k učivu a dostať na ne odpoveď,
	2. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
	3. na rovnosť bez rozdielu rasy, náboženstva a pôvodu, na taktné zaobchádzanie zo strany učiteľov, žiakov a zamestnancov školy,
	4. pri riešení problému vhodnou formou obrátiť sa na ktoréhokoľvek zamestnanca školy,
	5. učiť sa v čistom, upratanom a bezpečnom prostredí, v prípade telesného alebo duševného postihnutia právo na zvláštnu ochranu a opateru, porozumenie a lásku,
	6. osvojovať si ducha spravodlivosti a lásky,
	7. používať školské zariadenie, pomôcky a učebnice,
	8. na ochranu osobných vecí potrebných na vyučovanie,
	9. vyslovovať vhodnou formou svoj názor a klásť otázky,
	10. na bezprostredné oznámenie známky z ústnej odpovede, na zdôvodnenie klasifikácie pri písomných prácach, testoch a ústnych odpovediach,
	11. v odôvodnených prípadoch požiadať prostredníctvom zákonného zástupcu o komisionálne preskúšanie,
	12. sťažovať sa riaditeľovi školy, ak sa domnieva, že pokyn alebo príkaz zamestnanca školy bol v rozpore s vnútorným poriadkom,
	13. na ochranu súkromia,
	14. slobodne si voliť voliteľné, nepovinné predmety, krúžky a záujmovú činnosť v súlade so svojimi možnosťami, záujmami a záľubami v rozsahu ustanovenom ŠkVP.

**§ 4**

**Povinnosti žiakov**

**1. Povinnosti voči sebe, cirkvi a spoločnosti**

1. Žiaci a zamestnanci školy vytvárajú jedno spoločenstvo. Starší žiaci ochraňujú mladších žiakov, dospelí aj žiaci svojím správaním majú dávať dobrý príklad ostatným.
2. Žiaci si majú osvojiť vedomosti, zručnosti a tak sa pripravovať na budúce povolanie; osvojiť si základy kresťanskej morálky, vlastenectva a humanity, umožniť všetkým vo svojom prostredí nerušene pracovať.
3. Na všetkých hodinách sú povinní pracovať podľa svojich schopností, prinášať si všetky potrebné pomôcky a učebnice, nerušiť vyučovanie nevhodným správaním a oneskoreným príchodom.
4. Žiaci sú povinní chrániť svoje vlastné zdravie i zdravie iných, každý, aj drobný úraz či nevoľnosť hlásiť vyučujúcemu.
5. Žiaci sú povinní neobmedzovať svojím konaním práva ostatných osôb zúčastňujúcich sa výchovy a vzdelávania.
6. Žiaci sú povinní rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
7. Školská kaplnka slúži na spoločnú alebo súkromnú modlitbu. Žiaci sa tu správajú dôstojne, nevyrušujú tých, ktorí sa modlia.

**2. Povinnosti v triede, v školských priestoroch a na školských podujatiach**

1. Na vyučovanie, školské akcie je žiak povinný prichádzať včas
2. Svedomito sa pripravuje na vyučovanie, neodpisuje domáce úlohy, v škole nenašepkáva, používa vlastné učebnice a učebné pomôcky. Ak z vážneho dôvodu nesplnil úlohu, ospravedlní sa na začiatku hodiny, doučí sa zameškané učivo a doplní si chýbajúce poznámky. Pri zabudnutí, alebo odmietnutí predložiť ŽK, mu bude udelený zápis v zmysle ŠP viď tabuľka.
3. Na hodine sedí disciplinovane na mieste, ktoré mu určuje zasadací poriadok. Nevyrušuje, nerozptyľuje pozornosť spolužiakov, nenašepkáva, neodpisuje, nepodvádza, nevykrikuje, ale prihlási sa zdvihnutím ruky. K spolužiakom sa správa kamarátsky, nešikanuje a neponižuje ich, nevydiera, nekradne a neubližuje sebe ani iným.
4. Žiak prinesie písomné ospravedlnenie od rodičov v ŽK, ak nemôže zo zdravotných dôvodov cvičiť. Učiteľ akceptuje toto ospravedlnenie 2 – krát za štvrťrok.
5. Pred začatím vyučovacej hodiny si pripraví potrebné učebnice, zošity, pomôcky a žiacku knižku. Žiak je povinný nosiť si žiacku knižku na každú hodinu. Pri zabudnutí, alebo odmietnutí predložiť ŽK, mu bude udelený zápis v zmysle ŠP viď tabuľka. Ak ju stratí, bude mu vydaná nová žiacka knižka s dátumom vydania, pečiatkou školy a podpisom triedneho učiteľa. Za stratu a následné verifikovanie novej žiackej knižky zaplatí poplatok 5 Eur, pri opakovanej strate a pri vedomom poškodení žiackej knižky sa bude postupovať v zmysle výchovných opatrení.
6. Zakazuje sa upravovať vzhľad, formu a obsah ŽK (vytrhávať strany, prepisovať známky, dokresľovať, dopĺňať texty a pod.).
7. Po skončení vyučovania žiaci upracú triedu, vyložia stoličky, vyčistia lavice od odpadkov a papierov a triedu opustia na pokyn vyučujúceho. Po vyučovaní sa žiaci bez dozoru vedúcich krúžkov alebo vyučujúcich nesmú zdržovať v škole.
8. Počas exkurzií, výletov, brigád, vychádzok a iných školských akcií sa na žiakov vzťahujú školské predpisy v plnom rozsahu.
9. Stravovanie žiakov je zabezpečené v Cirkevnej školskej jedálni. Žiaci sú povinní dbať na kultúru stravovania a rešpektovať pokyny pracovníkov jedálne, ako aj vyučujúcich, ktorí majú službu. Pred jedlom a po jedle sa v skupine alebo individuálne pomodlia.
10. Žiak je povinný šetriť školské zariadenie, šetrne zaobchádzať s učebnicami a pomôckami. Neničí, nepoškodzuje školský majetok, nepremiestňuje lavice a stoličky, nepíše po laviciach a stenách, v triede a na WC.
11. Ak úmyselne alebo z nedbalosti poškodí zariadenie školy, musí ho zákonný zástupca na vlastné náklady uviesť do pôvodného stavu alebo finančne uhradiť.

**3. Bezpečnosť a ochrana zdravia**

1. Pri ceste do školy a zo školy žiaci dodržujú dopravné predpisy. Nehrajú sa a nenaháňajú sa pred budovou školy a na priestranstve pred kostolmi.
2. Žiaci sú povinní nahlásiť akékoľvek poškodenie zariadenia, ktoré ohrozuje bezpečnosť a zdravie.
3. Žiaci nesmú poškodzovať nástenky, manipulovať s didaktickou technikou a elektrickými prístrojmi. V odborných učebniach a nenaháňajú ravné predpisy. náklady uviesť do pôvodného stavu alebo finančne uhradiť.dodržiavajú osobitné predpisy podľa pokynov vyučujúcich.

**4. Opatrenia proti šíreniu legálnych a nelegálnych drog v školskom prostredí**

**Žiakom je zakázané:**

1. fajčiť v priestoroch školy, v areáli školy, v školskom zariadení a pri činnostiach organizovaných školou,
2. prinášať do školy alebo na činnosti organizované školou tabakové výrobky, alkoholické nápoje, návykové látky (drogy) a iné zdraviu škodlivé látky, používať ich v škole alebo pri činnostiach organizovaných školou,
3. prechovávať návykové látky v škole, v školskom zariadení, v areáli školy ako aj na akciách poriadaných školou a školským zariadením,
4. prinášať a distribuovať (dávať, predávať) tabakové výrobky, alkohol a iné návykové látky (drogy), ďalším osobám, v škole alebo pri činnostiach organizovaných školou.

**Žiaci sú povinní:**

Podrobiť sa toxikologickému vyšetreniu v zdravotníckom zariadení, ak je dôvodné podozrenie, že žiak je pod vplyvom návykovej látky v škole, v školskom zariadení alebo pri činnostiach organizovaných školou, školským zariadením (v súlade so zákonom č. 245/2008 Z. z. a vyhlášky č. 320/2008 Z. z.).

Za hrubé porušenie školského poriadku v zmysle zásad primárnej protidrogovej prevencie sa pokladá, ak:

1. žiak prišiel do školy alebo školského zariadenia pod vplyvom návykovej látky vrátane alkoholu alebo žiak je pod vplyvom alkoholu alebo inej návykovej látky na vyučovaní alebo pri činnosti organizovanej školou,
2. žiak priniesol, prechováva, distribuuje (dáva alebo predáva inému) drogy vrátane alkoholu (v prípade nelegálnych drog ide o trestný čin podľa zákona č. 140/1961),
3. sa žiak odmietol podrobiť sa skúške na zistenie alkoholu v dychu, resp. vyšetrenia alkoholu a iných omamných látok v škole počas vyučovania,
4. žiak fajčil v priestoroch školy.

**§ 5**

**Práva a povinnosti zákonných zástupcov, pravidlá vzájomných vzťahov a vzťahov s pedagogickými zamestnancami**

1. **Práva zákonného zástupcu dieťaťa alebo žiaka alebo zástupcu zariadenia:**

a) Žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania.

b) Oboznámiť sa s výchovno-vzdelávacím programom školy alebo školského zariadenia a školským poriadkom.

c) Byť informovaný o výchovno-vzdelávacích výsledkoch svojho dieťaťa.

d) Poskytnutie poradenských služieb vo výchove a vzdelávaní svojho dieťaťa.

e) Zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia.

f) Vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy.

g) Byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

h) Na ochranu osobných údajov, svojho súkromia ako aj svojej rodiny. Je povinný škole oznámiť údaje nevyhnutné na riadne vedenie školskej agendy podľa platných predpisov.

i) Požiadať o vykonanie komisionálnej skúšky, ak nesúhlasí s klasifikáciou. Komisionálnu skúšku žiak vykoná do 3 dní od vydania rozhodnutia riaditeľa školy.

j) Môže sa aktívne podieľať na príspevkoch do fondu rady rodičov a pri získavaní prostriedkov z 2% daní. Tieto fondy spravujú rodičia a účelovo ich poskytujú do oblastí, ktoré zlepšujú podmienky pedagogickej činnosti pre žiakov.

k) Ak sa rodina ocitne v hmotnej núdzi, v spolupráci so školou môže využiť výhody štátnej podpory pri zabezpečení učebných pomôcok a úhrade stravného.

1. **Povinnosti zákonného zástupcu dieťaťa alebo žiaka alebo zástupcu zariadenia:**
2. Dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
3. prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.
4. Vytvoriť pre dieťa podmienky na prípravu na výchovu a vzdelávanie v škole a na plnenie školských povinností, pravidelne kontrolovať domácu prípravu žiaka, prípravu učebných pomôcok a kontrolovať žiacku knižku resp. elektronickú žiacku knižku. Odporúčame rodičom svojím podpisom v žiackej knižke minimálne raz za týždeň potvrdiť informovanosť o práci, hodnotení a správaní žiaka. Zodpovedá za správanie, výchovu a úpravu zovňajška žiaka.
5. Dbať aby dieťa neprinášalo do školy veci, ktoré sú v rozpore so školským poriadkom, nesúvisia s výchovno-vzdelávacím procesom v škole, alebo by mohli ohroziť zdravie a bezpečnosť žiakov.
6. Spolupracovať so školou a zúčastňovať sa triednych rodičovských združení, informovať triedneho učiteľa o závažných zdravotných problémoch dieťaťa (najmä srdcová chyba, epilepsia, cukrovka, astma, alergie, výskyt vší...) a o iných problémoch, ktoré by mal učiteľ poznať (zákonné obmedzenie kontaktov niektorého z rodičov s dieťaťom, sociálne znevýhodnené prostredie...)
7. Nemal by na dieťati experimentovať s formami úpravy zovňajšku (účes, farbenie a výstredné strihanie, oblečenie...) Mal by zabezpečiť, aby jeho oblečenie nemohlo navádzať iných k jeho zaradeniu do extrémistických skupín alebo hnutí, alebo by bolo inak spoločensky nevhodné (nevhodná symbolika), resp. by mohlo ohrozovať bezpečnosť žiaka pri vyučovaní.
8. Zabezpečiť primerané oblečenie vhodné do vzdelávacej inštitúcie. Rovnako je povinný zabezpečiť svojmu dieťaťu bezpečnú obuv na prezutie (primeranú veľkosť a bez poškodenia).
9. Zodpovedá za škody, ktoré žiak spôsobil v čase vyučovania.
10. Písomne požiadať riaditeľstvo školy o súhlas s plnením PŠD v cudzine. Žiada o súhlas na vykonanie komisionálnej skúšky, ak žiak neprospieva alebo plní PŠD v zahraničí.
11. **Pravidlá vzájomných vzťahov:**
12. Rodičia (zákonný zástupca) pri vstupe do budovy počas vyučovacej hodiny sa najskôr ohlásia na sekretariáte. Pri vstupe počas prestávky môžu navštíviť vyučujúceho, s ktorým majú dohodnuté stretnutie, resp. aj svoje dieťa, ak tým nebude narušená organizácia vyučovania, alebo ak rodič nemá súdom obmedzený kontakt s dieťaťom. Nemali by vstupovaním do priestorov školy a školskej jedálne narušovať výchovu k samostatnosti žiaka.
13. Rešpektujú právne ustanovenia na ochranu učiteľa ako verejného činiteľa.

**§ 6**

**Dochádzka do školy a uvoľňovanie z vyučovania**

**1. Dochádzka do školy**

1. Na vyučovanie a na všetky aktivity organizované školou treba prichádzať včas a neskorým príchodom nerušiť ostatných (začiatok vyučovania, školská sv. omša a i.).
2. Účasť na vyučovaní nepovinných predmetov je pre prihlásených žiakov povinná.
3. Vyučovanie možno vymeškať pre chorobu, prípadne lekárom nariadený zákaz chodiť do školy, z vážnych rodinných dôvodov, tiež pri mimoriadne nepriaznivom počasí a prerušení hromadnej dopravy, ak ju musí využiť na dochádzanie. Ospravedlniť ho možno aj z dôvodu účasti na organizovanej športovej príprave, v súťažiach a spoločenskej činnosti, či pri účasti na reprezentácii vlasti.
4. Každá neúčasť na vyučovaní musí byť doložená ospravedlnením rodiča (zákonného zástupcu), lekára alebo inštitúcie. Rodič môže ospravedlniť neprítomnosť žiaka bez lekárskeho potvrdenia najviac 3 po sebe nasledujúce pracovné dni.
5. Pri počte 15 a viac neospravedlnených hodín je škola povinná oznámiť zákonných zástupcov žiaka na MsÚ odbor sociálnych vecí a rodiny, ktorý vypláca rodinné prídavky, z dôvodu zanedbávania povinnej školskej dochádzky. Ak žiak vymešká 60 neospravedlnených hodín, škola ohlási túto skutočnosť aj na MsÚ odbor sociálnych vecí a rodiny, ktorý otvorí voči rodičom priestupkové alebo trestnoprávne konanie.

**2. Uvoľňovanie z vyučovania**

1. Uvoľnenie z vyučovania pre vopred známu príčinu vyžiada zákonný zástupca žiaka písomnou formou (žiadosť, žiacka knižka). Z jednej vyučovacej hodiny ho pýta od príslušného vyučujúceho, na niekoľko hodín od triedneho učiteľa s oznámením dôvodu v žiackej knižke. Na uvoľnenie na viac ako dva dni požiada osobitnou písomnou žiadosťou s uvedením dôvodu neprítomnosti žiaka v škole riaditeľa školy. Žiak pri opustení školy upovedomí učiteľa o svojom odchode.
2. Pri nepredvídanej príčine treba čo najskôr oznámiť triednemu učiteľovi dôvod neprítomnosti. Každá neúčasť na vyučovaní sa musí ospravedlniť. Ospravedlnenie musí byť písomné, podpísané rodičom alebo zákonným zástupcom. Ak triedny učiteľ dôvody ospravedlnenia nepovažuje za dostačujúce, vymeškané hodiny nemusí ospravedlniť (môže pri opakovanej absencii vyžadovať potvrdenie od lekára).
3. Pri uvoľnení žiaka na športové sústredenie, účasť na súťažiach, priloží zákonný zástupca žiaka k žiadosti o uvoľnenie aj pozvánku a potvrdenie o jeho účasti na podujatí.

**§ 7**

**Hodnotenie prospechu a správania**

**1.**

1. Na oboznamovanie rodičov a zákonných zástupcov žiaka s prospechom a správaním slúži žiacka knižka a elektronická žiacka knižka. Žiak je povinný nosiť žiacku knižku na každú vyučovaciu hodinu a predložiť ju vyučujúcemu na zápis známok a oznamov. Rodičia vo vlastnom záujme navštívia školu a informujú sa o prospechu a správaní detí (nespoliehajú sa iba na zápisy v žiackej knižke a pravidelné rodičovské združenia).
2. Kritériom na hodnotenie prospechu v jednotlivých predmetoch je kvalita vedomostí a zručností, ktoré žiak dosiahol na konci klasifikačného obdobia s prihliadnutím na systematickosť práce a snahu podávať maximálny výkon počas celého obdobia. Klasifikácia výsledkov sa hodnotí v súlade s požiadavkami učebných osnov a vzdelávacích štandardov.
3. Ak žiak počas polroka vymešká z určitého predmetu viac ako 1/3 vyučovacích hodín, môže vykonať na návrh vyučujúcich na konci klasifikačného obdobia komisionálnu skúšku. Komisionálne skúšanie nemožno žiadať, ak bol žiak v príslušnom období z predmetu už komisionálne skúšaný.
4. Žiak, ktorý nemá úbor na telesnú výchovu nemôže cvičiť, nie je pripravený na hodinu. Je klasifikovaný známkou nedostatočný.

**2.**

 Kritérium na hodnotenie správania je dodržiavanie školského poriadku počas klasifikačného obdobia. Každé porušenie vnútorného poriadku eviduje vyučujúci v klasifikačnom zázname a triedny učiteľ vedie záznamy o riešení priestupkov v žiackej knižke a v katalógovom liste žiaka a navrhuje opatrenia.

1. **Pochvaly** sa udeľujú žiakom za mimoriadny prejav aktivity a iniciatívy, za dlhodobú úspešnú prácu a reprezentáciu školy. Žiak môže dostať tieto pochvaly :
* **pochvala od triedneho učiteľa** za triedne, mimotriedne a mimoškolské aktivity (vzorné plnenie zverených povinností, umiestnenie v športových, umeleckých a vedomostných súťažiach, tvorba školského časopisu, pomoc spolužiakom po dlhšie trvajúcej absencii a pod.),
* **pochvala od riaditeľa školy** za úspešnú reprezentáciu školy vo vyšších kolách súťaží (krajské, celoštátne), za humanitárny čin, za významnú aktivitu v prospech spoločenstva školy.

**b) Opatrenia na posilnenie disciplíny** sa ukladajú za opakované alebo závažné previnenie proti školskému poriadku. Žiakovi môžu byť uložené tieto opatrenia na posilnenie disciplíny : za opakované menšie porušenie školského poriadku podľa tabuľky

3 – 5 zápisov napomenutie od triedneho učiteľa

6 – 10 zápisov pokarhanie od triedneho učiteľa

11 – 15 zápisov pokarhanie od riaditeľky školy

16 – 20 zápisov znížená známka zo správania na stupeň 2

21 – 25 zápisov znížená známka zo správania na stupeň 3

1. viac znížená známka zo správania na stupeň 4
	* + Za závážné porušenie školského poriadku (napr. krádež, fyzický útok na spolužiaka, alkohol na školských akciách, poškodzovanie školského majetku, vulgárne správanie a vyjadrovanie, drogy, šikanovanie, trestný čin, podvod s cieľom vlastného prospechu so značnou hmotnou či morálnou škodou...), alebo sústavné narušovanie priebehu výchovno – vzdelávacieho procesu môže byť žiakovi udelené **pokarhanie od riaditeľa školy**, **znížená známka zo správania, alebo vylúčenie zo školy.**
		+ Za neospravedlnené vymeškanie vyučovania môže byť žiakovi navrhnuté niektoré z výchovných opatrení alebo znížená známka zo správania. Pri počte neospravedlnených hodín 15 a viac za mesiac môže byť žiak na základe rozhodnutia riaditeľa školy vylúčený zo školy.

**§ 8**

**Záverečné ustanovenia**

1. Každý žiak je neopakovateľným Božím stvorením so svojou dôstojnosťou, právami a povinnosťami. Žiadne práva jedného však nemožno používať tak, aby sa obmedzovali práva iných. Vnútorný poriadok má viesť k vytváraniu dobrej vôle, tvorivej atmosféry, iniciatívnosti a angažovanosti žiakov.
2. Dodržiavanie vnútorného poriadku je záväzné pre všetkých žiakov školy. Jeho rešpektovanie prinesie každému žiakovi úctu, vážnosť a uznanie v celom spoločenstve školy.
3. Vnútorný poriadok pre žiakov Základnej školy s materskou školou Štefana Moysesa je vypracovaný v súlade s vyhláškou MŠ SR č. 320/2008 Z. z. o základnej škole v znení zmien a doplnkov, vyhláškou č. 231/2009 Z. z. o organizácii školského roka v znení neskorších predpisov. Nadobúda účinnosť 1. 9. 2017.